Angrenas (upė)
Angrenas arba Achangaranas (uzb. Ohangaron) – upė Uzbekijoje, dešinysis Syrdarjos intakas. Susidaro susiliejus Aktašsajaus ir Urtalyksajaus upėms. Upės ilgis siekia 223 km, o baseino plotas – 5260 km². Aukštupyje Angrenas teka kanjonu, kuris įsirėžęs į Angreno plynaukštę (į rytus nuo Taškento). Ties Turko gyvenviete slėnis staiga išplatėja. Žemupyje jis susijungia su Čirčiko slėniu. Upės mityba pagrįsta lietaus ir sniego tirpsmo vandeniu. Prie Turko gyvenvietės vidutinis debitas – 23 m³/s. Vandeningiausia upė būna gegužės mėnesį. Įrengtas Tiujabugūzo tvenkinys. Šalia upės įsikūrę Angreno ir Achangarano miestai.